Flumen Rubrum (Asia)
Vide etiam paginam discretivam: Flumen Rubrum. Flumen Rubrum Vietnamice Sông Hồng, Sinice 元江, Yuánjiāng) est flumen in re publica populari Sinarum et in Vietnamia. 1183 chm longitudinis est, In montibus Iunnaniae prope ad Dàlǐ urbem incipit, 80 chm per confinium Sinarum et Vietnamiae fluit. Multae urbes Vietnamicae ad flumen Rubrum sitae sunt: Lào Cai, Việt Trì, Hanoi civitatis caput et Haiphongum portus magnus (ad ostium fluminis Rubri). Flumen Nigrum (Vietnamice Đà) fluminis Rubri accola maximus est.